ai4bharat/Pralekha huggingface dataset:
وزارت خزانہ
مالی سال 2022-2021 میں خالص براہ راست ٹیکس کی 13,63,038 کروڑ روپے کی وصولی 48.4 فیصد سے زیادہ کا اضافہ سامنے لاتی ہے
مالی سال 2022-2021 میں ایڈوانس ٹیکس کی وصولی  16.03.2022 تک 6,62,896.3 کروڑ روپے ہے جو تقریباً 40.75 فیصد کا اضافہ ظاہر کرتا ہے
رواں مالی سال میں 1,87,325.9 کروڑ روپے کی مجموعی رقم کی واپسی کا اجرا عمل میں آیا ہے
مالی سال 2022-2021 کی براہ راست ٹیکس وصولی کے اعداد و شمار 16.03.2022 تک 3,63,038.3 کروڑ روپے ظاہر کرتے ہیں۔ پچھلے مالی سال یعنی 2021-2020 کی اسی مدت کے دوران 9,18,430.5 کروڑ وسول کئے گئے تھے یعنی 48.41 فیصد کے اضافہ ہوا۔ مالی سال 2022-2021 میں خالص وصولی  مالی سال 2019-20 کی اسی مدت کے مقابلے میں 42.50 فیصد زیادہ رہی جب خالص وصولی 9,56,550.3 کروڑ روپے تھی جو مالی سال 2019-2018 کی اسی مدت کے مقابلے میں 34.96 فیصد زیادہ رہی جب کہ خالص وصولی 10,09,982.9 کروڑ روپے تھی۔
براہ راست ٹیکس وصولی جو  13,63,038.3 کروڑ روپے کی ہے اس میں 7,19,035.0 کروڑ روپے  اور 6,40,588.3 کروڑ روپے پرسنل انکم ٹیکس  بشمول سیکیورٹی ٹرانزیکشن ٹیکس  کارپوریشن ٹیکس  شامل ہے۔ 16.03.2022 تک 13,63,038.3 کروڑ روپے کی وصولی 11.08 لاکھ کروڑ روپے  کے نشانے سے زیادہ ہے۔ نظر ثانی شدہ رقم 12.50 لاکھ کروڑ روپے ہے۔
مالی سال 2022-2021 کے لئے براہ راست ٹیکسوں کی مجموعی وصولی   15,50,364.2 کروڑ روپے روپے رہی۔ پچھلے سال اسی مدت میں یہ رقم 11,20,638.6 کروڑ روہے تھی۔ مالی سال 2020-2019 کے لئے مجموعی وصولی 11,34,706.3 کروڑ روپے تھی۔ پچھلے سال اسی مدت 2019-2018 میں یہ رقم 11,68,048.7 کروڑ روپے تھی۔
مجموعی وصولی جو 15,50,364.2 کروڑ روپے کی ہے اس میں 8,36,838.2 کروڑ روپے کا کارپوریشن ٹیکس  اور پرسنل انکم ٹیکس  بشمول 7,10,056.8 کروڑ روپے کا سیکورٹی ٹرانزیکشن ٹیکس  شامل ہے۔ چھوٹی مدوں کے حساب سے وصولی  6,62,896.3 کروڑ روپے ایڈوانس ٹیکس، 6,86,798.7 کروڑ روپے ماخذ پر کاٹے جانے والے ٹیکس، 1,34,391.1 کروڑ روپے سیلف اسسمنٹ ٹیکس، 55,249.5کروڑ روپے ریگولر اسسمنٹ ٹیکس، 7,486.6 کروڑ روپے ڈیویڈنڈ ڈسٹری بیوشن ٹیکس اور 3,542.1 کروڑ روپے دیگر معمولی مدوں کے تحت ٹیکس پر مشتمل ہیں۔
مالی سال 2022-2021 میں مجموعی ایڈوانس ٹیکس کی وصولی 16.03.22 کو 6,62,896.3 کروڑ روپے رہی۔ پچھلے سال یعنی 2021-2020 میں اسی مدت کے دوران ایڈوانس ٹیکس وصولی 4,70,984.4 کروڑ روپے تھی۔ اس طرح  40.75 فیصد کا اضافہ ہوا ۔مزید برآں مالی سال 2022-2021 میں مجموعی ایڈوانس ٹیکس کی وصولی جو 16.03.22 کو 6,62,896.3 کروڑ روپے رہی وہ 2020-2019 کے مقابلے میں 50.56 فیصد اضافہ دکھاتی ہے جب ایڈوانس ٹیکس کی وصولی مجموعی طور پر 4,40,281.4 کروڑ روپے تھی۔ یہ 2019-2018 کے مقابلے میں 30.82 فیصد کا اضافہ ہے جب ایڈوانس ٹیکس کی  وصولی 5,06,714.2 کروڑ روپے تھی۔
ایڈوانس ٹیکس کی جو رقم 16.03.2022 تک 6,62,896.3 کروڑ روپے ہے وہ 4,84,451.8 کروڑ روپے کارپوریشن ٹیکس  اور پرسنل انکم ٹیکس  1,78,441.1 کروڑ روپے پر مشتمل ہے۔ چونکہ بینکوں سے مزید معلومات کا انتظار ہے اس لئے اس رقم میں اضافہ ہو سکتا ہے ۔
مالی سال 2022-2021 میں اب تک 1,87,325.9 کروڑ روپے کی رقم کی واپسی کا اجرا بھی عمل میں آیا ہے۔
وزارت خزانہ
مرکزی وزیر خزانہ نرملا سیتا رمن نے چنئی میں جنوبی علاقے کے علاقائی دیہی بینکوں کی جائزہ میٹنگ کی صدارت کی
مرکزی وزیر خزانہ محترمہ نرملا سیتا رمن نے آج چنئی میں جنوبی علاقہ سے تعلق رکھنے والے علاقائی دیہی بینکوں کے صدور اور سینئر عہدیداروں کے ساتھ ایک میٹنگ کی صدارت کی۔ میٹنگ میں سکریٹری محکمہ مالیاتی خدمات ڈاکٹر وویک جوشی اور آر بی آئی کے سینئر افسران نے شرکت کی۔ تمل ناڈو کے فنانس سکریٹری جناب ٹی اُدھیاچندرن، آندھرا پردیش، تلنگانہ، کیرالہ، پڈوچیری اور کرناٹک کی ریاستی وزارت خزانہ کے سکریٹریز اور سینئر افسران میٹنگ میں موجود تھے۔ اسٹیٹ بینک آف انڈیا، انڈین بینک، یونین بینک آف انڈیا، کینرا بینک، انڈین اوورسیز بینک اور نابارڈ کے منیجنگ ڈائریکٹرز اور سی ای اوز نے بھی بات چیت میں حصہ لیا۔
بات چیت علاقائی دیہی بینکوں کی مالی کارکردگی کے اردگرد ہوئی جب ڈی ایف ایس سکریٹری نے آرآربیزکے مختلف مالیاتی میٹرکس پر ایک پریزنٹیشن دی۔
وزیر خزانہ محترمہ نرملا سیتا رمن نے زور دیا کہ علاقائی دیہی بینکوں کو مرکزی حکومت کی اہم اسکیموں جیسے پردھان منتری جیون جیوتی بیمہ یوجنا، پردھان منتری سرکشا بیمہ یوجنا، پی ایم سواندھی، اٹل پنشن یوجنا، پی ایم جن دھن یوجنا، پی ایم مدرا یوجنا ، کسان کریڈٹ کارڈز  کے سی سی مویشی اور ماہی پروری، وغیرہ پر اپنی توجہ جاری رکھنی چاہیے اور ان کی تکمیل ہدف ہونی چاہیئے ۔
اس بات کو اجاگر کرتے ہوئے کہ جنوبی خطے کے علاقائی دیہی بینکوں کا سی ڈی تناسب، مجموعی این پی ایز، اور پروویژن کوریج تناسب  قومی اوسط سے بہتر تھا، محترمہ سیتا رمن نے آرآربیز اور اسپانسر بینکوں کو ٓرآربیز کے کرنٹ اور سیونگ اکاؤنٹ  تناسب کو بہتر بنانے کی تلقین کی۔
مرکزی وزیر خزانہ نے کہا کہ جنوبی خطہ کے آرآربیزمیں ٹیکنالوجی، لون مینجمنٹ سسٹم اور کور بینکنگ سسٹم کو ایک مقررہ وقت میں بہتر طریقے سے اپنایا جانا چاہیے۔ وزیر خزانہ نے مزید کہا کہ آرآربیزکو زیادہ سے زیادہ ڈیجیٹلائزیشن کی طرف بڑھنے کی حکومت کی کوششوں کے مطابق ڈیجیٹل طور پر فعال صارفین کو بڑھانے پر توجہ دینی چاہیے۔
وزیر خزانہ نے یہ بھی کہا کہ اسپانسر بینکوں کو چاہیے کہ وہ ایم ایس ایم ای کلسٹرز کے ساتھ آرآربیز کا نقشہ بنائیں اور ان کلسٹروں میں اپنی موجودگی کو بہتر بنائیں، جبکہ ایم ایس ایم ایزکہ ان کی بہتر طریقے سے خدمت کرنے کے لیے اختراعی مصنوعات تیار کریں۔ انھوں نے خطے کے آرآربیز کو ریاست بھر میں اپنی حقیقی موجودگی کو بہتر بنانے کے لیے آربی آئی اور متعلقہ ریاستی حکام کے ساتھ مل کر کام کرنے کی تلقین کی۔ انہوں نے خاص طور پر متعلقہ زرعی شعبے جیسے ماہی پروری اور مویشی پروری کو قرض دینے کےلئے، اس کے علاوہ پی ایم سواندھی اسکیم کے تحت اسٹریٹ وینڈرز کو قرض دینے کے لیے اکاؤنٹ ایگریگیٹر فریم ورک کا فائدہ اٹھانے پر بھی روشنی ڈالی۔
کابینہ
کابینہ نے صحت کے شعبے میں ہندوستان اور امریکہ کے درمیان دستخط شدہ مفاہمت نامے کے میمو رینڈم کو منظوری دی
نئی دہلی،8 جون 2022/
وزیر اعظم جناب نریندر مودی کی سربراہی میں مرکزی کابینہ نے بائیو ٹیکنالوجی کے محکمے، حکومت جمہوریہ ہند  اور انڈین کونسل آف میڈیکل ریسرچ  اور بین الاقوامی ایڈز ویکسین انیشی ایٹو  کے درمیان مفاہمت کی یادداشت پر دستخط کو منظوری دی ہے۔ آئی اے وی آئی، یو ایس اے، ایچ آئی وی، ٹی بی، کوویڈ 19 اور دیگر ابھرتی ہوئی متعدی اور نظر انداز بیماریوں کی روک تھام اور علاج کے لیے نئے، بہتر اور اختراعی بائیو میڈیکل ٹولز اور ٹیکنالوجیز کی ترقی میں اپنا تعاون دے گا۔
یہ مفاہمت نامہ باہمی دلچسپی کے شعبوں میں بین الاقوامی سائنسی اور تکنیکی تعاون کے فریم ورک کے اندر ہندوستان اور امریکہ کے درمیان تعلقات کو مزید مضبوط کرے گا۔
صدر جمہوریہ کا سکریٹریٹ
صدر جمہوریہ ہند نے سی ایس آئی آ رکے یوم تاسیس کی تقریبات میں شرکت کی۔ انہوں نے کہا کہ سائنسی تحقیق کا سچا امتحان ہمارے معاشرے کی سماجی ،اقتصادی ترقی کو رفتار دینے میں تعاون کی اس کی صلاحیت سے ہوتا ہے
نئی دہلی،27؍ ستمبر/صدر جمہوریہ ہند جناب رام ناتھ کووند نے آج  نئی دہلی میں سائنسی اور صنعتی تحقیق کی کونسل  کے یوم تاسیس کی تقریبات میں شرکت کی۔
اس موقع پر خطاب کرتے ہوئے صدر جمہوریہ نے کہا کہ سائنسی تحقیق کا سچا امتحان انسانی زندگی کے مختلف شعبوں مثلاً صحت اور صفائی ستھرائی، سینی ٹیشن، تعلیم اور زراعت میں ہمارے معاشرے کی سماجی اقتصادی ترقی کو رفتار دینے کی اس کی صلاحیت میں مضمر ہے۔ طویل مدت میں یہ صلاحیت اس حد پر منحصر کرتی ہے، جہاں تک کہ ہمارا معاشرہ ادارے اور صنعتیں سائنسی تحقیق اور اختراعات کے کلچر کو اپنے آپ میں جذب کرتی ہیں۔
صدر جمہوریہ نے کہا کہ سائنس اور ٹکنالوجی ہمارے قومی مقاصد کے حصول اور آج انسانیت کو درپیش بڑے مسائل کو حل کرنے میں کلیدی رول ادا کرتے ہیں۔ ہم نے اپنے لئے سال 2025 تک ایک پان ٹریلین ڈالر کی معیشت بننے کا ہدف مقرر کیا ہے۔ ہم مسلسل ترقیاتی مقاصد کے حصول کے لئے پابند عہد ہیں۔ ہم عالمی مسائل مثلاً آب وہوا کی تبدیلی کو حل کرنے میں بھی اپنا رول ادا کرنا چاہتے ہیں۔ بڑی حد تک ان چیلنجوں کا سامنا کرنے میں ہماری کامیابی کا انحصار سائنسی تحقیق پر مبنی تخلیقی حل تلاش کرنے کی ہماری صلاحیت پر ہے۔
صدر جمہوریہ نے کہا کہ اخراعات کے ذریعہ ہماری صنعتیں ہمارے بہت سے مسائل کا حل فراہم کراسکتی ہیں۔ ان کی کامیابی سے ہمارے اقتصادی مستقبل اور ہماری ترقی کی وسعت کا تعین ہوگا۔ ہمارے تعلیمی اور سائنسی ادارے صنعت اور صنعت کاروں کو یہ یقینی بنانے کے لئے تعاون کرنا ہوگا کہ سائنسی تحقیق ہمارے تجربہ گاہوں سے ہماری صنعت ، زراعتی میدانوں انکیوبیشن مراکز اور اسٹارٹ اپ تک پہنچے۔
صدر جمہوریہ نے کہا کہ سائنسی برادری تعلیمی ادارے اور صنعت سائنسی تحقیق، اختراع اور صنعت کاری میں جو غیر یقینی صورتحال اور خطرات لاحق ہیں، اس سے بخوبی واقف ہیں۔ انہوں نے سائنسدانوں سے کہا کہ وہ غیر یقینی صورتحال کو اختیار کرنے اور سوچ سمجھ کر جوکھم اٹھائیں۔ انہوں نے کہا کہ اس طرح ایسی حقیقی کایا پلٹ کرنے والی ٹکنالوجیز اور اختراعات کا امکان ہے، جو ایک ملک ایک انسانیت اور ایک سیارے کے طور پر ہمارے مقاصد کو پورا کرنے میں مدد فراہم کرسکتی ہیں۔
ایٹمی توانائی کا محکمہ
نایاب ارضیاتی عناصر کی کانکنی
بھارت میں نایاب ارضی  وسائل دنیا میں پانچویں سب سے بڑے وسائل بتائے جاتے ہیں۔ بھارتی وسائل ، خاص طور پر کم گریڈ والے ہیں اور ان کی کانکنی طویل پیچیدہ اور مہنگی ثابت ہوتی ہے۔ اس کے علاوہ بھارتی وسائل ہلکے ارضیاتی عناصر  پر مبنی ہیں جبکہ بھاری نایاب ارضیاتی عناصر  اتنی مقدار میں دستیاب نہیں ہیں، جن کی کانکنی کی جاسکے۔
نایاب ارضیاتی عناصر کے معاملے میں ایک طویل ماحولیاتی سلسلے کی ضرورت ہوتی ہے، جس میں معدنیات کو تیار مصنوعات تک پہنچانے میں طویل عمل کی ضرورت ہوتی ہے۔ اس میں قانونی منظوری ، کانکنی ، معدنیات کی چھٹائی، آر ای کو نکالنا، علیحدہ علیحدہ کرنا، آکسائڈ سے بہتر بنانا، دھات کو نکالنا اور دھاتوں کا مرکب تیار کرنا وغیرہ شامل ہے۔ آر ای کے مقناطیس کے لئے ضروری ہے کہ دھاتوں کے مرکب کو مقناطیس میں تبدیل کیا جائے اور اس کے بعد تیار شدہ مصنوعات کو توانائی کی بچت کرنے والے آلات میں تبدیل کیا جائے۔ جہاں تک تیار مصنوعات کا تعلق ہے، تو اس میں نایاب ارضیات کا استعمال بہت کم مقدار میں ہوتا ہے۔
اگرچہ بھارت میں کانکنی سے لے کر علیحدہ کرنے اور آکسائڈ کی شکل میں ریفائن کرنے کی سہولیات موجود ہیں اور دھاتوں کو نکالنے کے لئے بھی جدید صلاحیت موجود ہے لیکن دھاتوں کے مرکب سے مقناطیس وغیرہ کو صنعتی پیمانے پر تیار کرنے کی سہولیات موجود نہیں ہیں۔ ان دھاتوں کے مرکب میں آر ای ایک بہت چھوٹا جزو ہے اور نایاب ارضیاتی عناصر  کے علاوہ بہت سے دیگر مادوں کی ضرورت پڑتی ہے۔ اگرچہ دھات کو نکالنے کے بعد کے مرحلوں کے لئے یہ سیکٹر آزاد زمرے میں آتا ہے لیکن بیچ کے زمرے کی صنعت ٹیکنالوجی کی عدم دستیابی کی وجہ سے پوری طرح قائم نہیں ہوسکی۔
کیرالہ، تمل ناڈو ، اڈیشہ ، آندھرا پردیش، مہارا شٹر اور گجرات کے کچھ حصوں میں سمندری ساحلوں پر اور جھار کھنڈ، مغربی بنگال اور تمل ناڈو کے اندرونی علاقوں میں ایسی 13.07 ملین ٹن ریت پائی جاتی ہے، جس میں مختلف قیمتی دھاتوں کے ذرات شامل ہیں  نادر مٹی کے 80 فیصد سے زیادہ استعمال کی قدر کے حساب سے آر ای میں مستقل مقناطیس کے لئے مقناطیسی آر ای ضروری ہے، جس میں نیو ڈائنیم، پراسوڈیمیم، ڈس پروزیم اور ڈربیم شامل ہے۔ یہ قیمتی آر ای ای ہیں، کیونکہ ان کا توانائی کی منتقلی کے اقدامات میں استعمال ہو سکتا ہے۔ ڈسپروزیم اور ٹربیم زیادہ قدر و الے آر ای ہیں، جو بھارتی ریزرو میں قابل کانکنی مقدار میں دستیاب نہیں ہیں۔ بھارت کے ذخیروں میں صرف نیو ڈائمیم اور پرسوڈیمیم ہی دستیاب ہیں اور ان کی 99.9 خالص سطح تک نکالا جاتا ہے۔
بھارت نے نایاب ارضیاتی وسائل  کے استعمال کی صلاحیت دھات نکالنے تک موجود ہے۔ بیرونی اشتراک کا جہاں تک تعلق ہے، وشاکھا پٹنم کی ٹویوٹسو ریئر ارتھ انڈیا لمیٹڈ، جو جاپان کی ٹویوٹو شوشو کارپوریشن کی ذیلی کمپنی ہے، آئی آر ای ایل سے نایاب مٹی کے ذخائر حاصل کر کے اس کو ریفائن کرنے کے کام میں مصروف ہے۔
یہ معلومات آج عملے ، عوامی شکایات اور پنشن اور وزیراعظم کے دفتر میں وزیر مملکت ڈاکٹر جتیندر سنگھ نے راجیہ سبھا میں ایک سوال کا تحریری جواب دیتے ہوئے فراہم کیں۔
الیکٹرانکس اور اطلاعات تکنالوجی کی وزارت
آدھار-پین /ای پی ایف او کو منسلک کرنےکی سہولت میں کوئی میں
رکاوٹ نہیں آئی ہے :یو آئی ڈی اے آئی
نئی دہلی، 28؍اگست:ہندوستانی خصوصی شناخت اتھارٹی  نے آج کہاکہ اس کی تمام خدمات مستحکم ہیں اورٹھیک طرح سے کام کررہی ہیں ۔ اس کی آدھار –پین /ای پی ایف او آپس میں منسلک کرنے کی سہولت میں یہ ایک تصدیق پرمبنی سہولت ہے ۔
یوآئی ڈی اے آئی نے کہ چونکہ یہ پچھلے ہفتے کے دوران مرحلہ وارطریقے سے اپنے نظم میں ایک ضروری تحفظاتی اپ ڈٹ کے دورسے گذررہاتھا کچھ نامزدگی /اپ ڈیٹ مراکز پر صرف نامزدگی اور موبائیل اپ ڈیٹ خدمات سہولت میں کچھ رکاوٹ کی اطلاع ملی تھی ، لیکن اب یہ سروس اپ ڈیٹ ہونے کے بعد ٹھیک طرح سے کام کررہی ہے ۔
یوآئی اے ڈی آئی نے مزید کہاکہ بھلے ہی سسٹم مستحکم ہوگیاہے یہ یقینی بنانے کے لئے اس کی نگرانی کی جارہی ہے کہ صارفین کو کوئی پریشانی نہ ہو۔ یہ بات قابل ذکرہے کہ 20اگست ، 2021کو اپ ڈیٹ عمل کے آغاز کے بعد سے پچھلے 9دنوں میں 51لاکھ سے زیادہ صارفین کو فی دن اوسطاً5.68لاکھ نامزدگی کے ساتھ نامزدکیاگیاہے ۔ جب کہ تصدیق سے متعلق لین دین عام طورسے فی دن 5.3کروڑسے زیادہ کی اوسط سے تصدیق کی گئی ہے ۔
یوآئی ڈی اے آئی نے آدھارکو پین /ای پی ایف اوسے جوڑنے میں مبینہ یو آئی ڈی اے آئی نظام کے ٹھپ ہونے پر کچھ میڈیا رپورٹوں کو جواب دیتے ہوئے کہاکہ اس طرح کی میڈیا رپورٹ صحیح نہیں ہے ۔
اسٹیل کی وزارت
اسٹیل پلانٹ سے سرمایہ کی نکاسی
اسٹیل اور دیہی ترقی کے مرکزی وزیر مملکت جناب فگن سنگھ کلستے نے آج لوک سبھا میں ایک تحریری جواب میں بتایا کہ اقتصادی امور کی کابینہ کمیٹی  نے 27اکتوبر 2016 کو منعقدہ اپنی میٹنگ میں، سلیم اسٹیل پلانٹ ، سیلم - جو اسٹیل اتھارٹی آف انڈیا لمیٹڈ کی ایک اکائی ہے، کی اسٹریٹجک سرمایہ نکاسی کے لیے اصولی منظوری دی تھی ۔ دلچسپی کا اظہار  04جولائی 2019 کو جاری کیا گیا تھا اور متعدد اظہار دلچسپی  موصول ہوئے ہیں۔ لین دین ابھی بھی فعال ہے اور فی الحال، مرحلہ II کی سطح پر ہے۔
سیلم اسٹیل پلانٹ کی اسٹریٹجک سرمایہ نکاسی کے لیے تمل ناڈو کی ریاستی حکومت کی رضامندی نہیں مانگی گئی ہے۔
سرمایہ کی نکاسی کے عمل کے دوران موجودہ ملازمین اور ٹریڈ یونینوں سمیت دیگر اسٹیک ہولڈرز کے جائز خدشات کو مناسب طریقے سے دور کیا جاتا ہے۔
وزیراعظم کا دفتر
وزیر اعظم نے طبی مقاصد کے لئے گیس والی آکسیجن کے استعمال کا جائزہ لیا
نئی دہلی۔02 مئی وزیر اعظم جناب نریندر مودی نےآکسیجن کی فراہمی اور دستیابی بڑھانے کے لیے اختراعی طریقوں کی تلاش کے سلسلے میں ن کی ہدایت کے مطابق ، آج گیس والی آکسیجن کے استعمال کا جائزہ لینے کے لئے منعقدہ ایک اجلاس کی صدارت کی۔
اسٹیل پلانٹ ، پیٹروکیمیکل اکائیوں کے ساتھ ریفائنریز ، رچ کمبسٹن پروسیس کا استعمال کرنے والی صنعتوں ، پاور پلانٹ وغیرہ جیسی بہت سی صنعتوں میں آکسیجن پلانٹ ہوتے ہیں جس سے گیس والی آکسیجن پیدا ہوتی ہے جسے اس عمل میں استعمال کیا جاتا ہے۔ طبی مقاصدکے لیے اس آکسیجن کا استعمال کیا جا سکتا ہے۔
جو حکمت عملی استعمال کی جارہی ہے وہ یہ ہے کہ ایسی صنعتی اکائیوں کی نشاندہی کی جائے جو مطلوبہ خالص گیس والی آکسیجن تیار کریں ، شہروں / کثیر آبادی والے علاقوں / طلب مراکز کے قریب رہنے والوں کو شارٹ لسٹ کریں اور اس ذریعہ کے قریب آکسیجن بستروں والے عارضی کووڈ کیئر سینٹر قائم کریں۔ اس طرح کی 5 سہولیات کے لئے ایک پائلٹ شروع کیا جا چکا ہے اور اس میں اچھی پیشرفت ہے۔ یہ کام پبلک سیکٹر اکائیوں یا نجی صنعتوں کے ذریعہ کیا جا رہا ہے جو پلانٹ کو چلارہے ہیں اور انہیں مرکزی و ریاستی حکومتوں کا تعاون حاصل ہے۔
توقع کی جا رہی ہے کہ ایسے پلانٹس کے قریب عارضی اسپتال بنا کرکم عرصے میں تقریباً 10 ہزار آکسیجن والے بستر دستیاب کرائے جا سکتے ہیں۔
ریاستی حکومتوں کو اس وبائی مرض سے نمٹنے کے لئے آکسیجن والے بستروں کی ایسی مزید سہولیات کے قیام کی ترغیب دی جارہی ہے۔
وزیر اعظم نے پی ایس اے پلانٹس لگانے کے کاموں کی بھی پیشرفت کا جائزہ لیا۔ انہیں بتایا گیا کہ پی ایم اے کیئرز ، پی ایس یوز اور دیگر کے تعاون سےتقریباً 1500 پی ایس اے کے قریب پلانٹس لگائے جارہے ہیں۔ انہوں نے عہدیداروں کو ہدایت کی کہ وہ ان پلانٹس کی جلد تکمیل کو یقینی بنائیں۔
وزیر اعظم کے پرنسپل سکریٹری ، کابینہ سکریٹری ،داخلہ سکریٹری ، روڈ ٹرانسپورٹ اور شاہراہوں کے سکریٹری اور دیگر اعلی عہدیداروں نے اجلاس میں شرکت کی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض۔ج ا (
U-4135
(
کیمیکلز اور فرٹیلائزر کی وزارت
ایچ ایف سی ایل کی برونی اکائی اور ایف سی آئی ایل گورکھپوراورسندری اکائیوں کے احیأ کے لئے رعایتی معاہدات اور زمینی پٹے کو کابینہ کی منظوری
نئی دہلی ،10 اگست : مرکزی کابینہ نے وزیراعظم جناب نریندرمودی قیادت میں درج ذیل تجاویز کو اپنی منظوری دے دی ہے ۔ہندوستان ارورک اوررساین لمیٹڈ  کوپٹے پرزمین کی فراہمیایف سی آئی ایل گورکھپوراورسندری اکائیاں اورایچ ایف سی ایل کی برونی اکائی کے لئے ایچ یوآرایل کے ذریعہ رعایتی معاہدات اور آراضی پٹے سے متعلق معاہداتایف سی آئی ایل /ایچ ایف سی ایل اورایچ یوآرایل کے مابین گورکھپورسندری اوربرونی میں تین پروجیکٹوں کے سلسلے میں متبادل معاہدا ت اوردیگرمعاہدات کو منظوری دینے کے لئے بین وزارتی کمیٹی  کواختیارات کی تفویض
اثرات
ایف سی آئی ایل /ایچ ایف سی ایل کی گورکھپورکے سندری اوربرونی اکائیوں کے احیأ سے کیمیاوی کھادوں کے شعبے میں خاطرخواہ سرمایہ کاری یقینی بنائی جاسکے گی ۔ یہ یونٹیں جگدیش پور۔ ہلدیہ پائپ لائن کے لئے اہم صارف کے طورپر کام کریں گی ۔ یہ گیس پائپ لائن مشرقی بھارت میں اہم بنیادی ڈھانچے کی ترقی کے لئے بچھائی جارہی ہے ، اس کے نتیجے میں اس خطے میں روزگارکے مواقع میں اضافہ ہوگا اورمشرقی خطے اورریاست کی معیشت کو فروغ ہوگا۔ کیمیاوی کھادوں کی اکائی کے احیأ سے یوریاکی اندرون ملک پیداوار کا عمل منظم ہوگا جس کے نتیجے میں یوریا کے معاملے میں خود کفالت بڑھے گی ۔
تفصیلاتایچ یوآرایل این ٹی پی سی ، آئی اوسی ایل ، سی آئی ایل کی ایک مشترکہ کاروباری کمپنی ہے اور ایف سی آئی ایل /ایچ ایف سی ایل کا قیام جون 2016میں اس مقصد سے عمل میں آیاتھا کہ گورکھپورسندری اوربرونی میں کیمیاوی کھادوں کے پروجیکٹوں کا احیأ کیاجاسکے ۔ان تینوں مقامات پرایچ یوآرایل کو کیمیاوی کھادوں کے پروجیکٹوں کے قیام کے عمل میں آسانی فراہم کرنے کی غرض سے پٹہ دستاویزات پر ایف سی آئی ایل /ایچ ایف سی ایل کے ذریعہ ایچ یوآرایل کے ساتھ دستخط عمل میں آنے ہیں ۔ زمین کا یہ پٹہ 55برسوں کی مدت کا ہے ۔پٹہ داریعنی  پٹہ دینے والے یعنی ایف سی آئی ایل /ایچ ایف سی ایل ) کوسالانہ بنیادوں پرمحض ایک لاکھ روپے کی رقم بطورلیز رینٹ یاپٹہ محصول اداکریگا۔سندری گورکھپور کے تین پروجیکٹ کے سلسلے میں ایف سی آئی ایل کے رعایتی معاہدات اورایچ ایف سی ایل کی برونی یونٹ کا معاہدہ ایف سی آئی ایل /ایچ ایف سی ایل اورایچ یوآرایل کے مابین طے پائیگا اس کے تحت ایچ یوآرایل مکمل طورپرڈیزائننگ ، انجینیئرنگ، تعمیرات ، حصولیابی ، ٹسٹنگ ، کمیشنگ چلانے اوررکھ رکھاوکے معاملے میں خود مختارہوگا یعنی کیمیاوی کھادوں کے پلانٹوں کو ڈیزائن کرنے کرانے کا کام دیکھے گا ۔متبادل معاہدہ جوایک سہ فریقی معاہدہ ہے اوراس میں ایچ یوآرایل بھی شامل ہے ، اس کے سلسلے میں مخصوص پروجیکٹ کے لئے کام کریگا اورایف سی آئی /ایچ ایف سی ایل ، ایچ یوآرایل کوسرمائے کے حصول کے لئے زمین کے سلسلے میں تعاون کریگا ۔ یہ تمام عمل ہرایک پروجیکٹ کی تکمیل کے بعد لینڈرس کی انجمن کی تشکیل کے ساتھ مکمل ہوگا۔

U-4200
(Visitor Counter : 61
وزارتِ تعلیم
جناب دھرمیندرپردھان نے ہندی زبان پڑھانے کے لئے ایک جدید اور ٹیکنولوجی پرمبنی طریقہ کار اختیارکرنے پرزوردیا
سبھی بھارتی زبانوں کا فروغ حکومت کی اولین ترجیحات میں شامل ہے :جناب دھرمیندرپردھان
تعلیم اورہنرمندی کے فروغ اور صنعت کاری کے مرکزی وزیر جناب دھرمیندرپردھان نے ملک کے مختلف حصوں میں ہندی زبان کی درس وتدریس کے لئے ایک جدیداورٹکنولوجی پرمبنی طریقہ کاراختیارکرنےپر زوردیاہے ۔ وزیرموصوف نے آج نئی دہلی میں کیندریہ ہندی شکشامنڈل ، آگرہ کی گورننگ کونسل کی میٹنگ کی صدارت کرتے ہوئے یہ بات کہی۔ کیندریہ ہندی شکشا منڈل ، کیندریہ ہندی سنستھان کاکام کاج سنبھالنے والی سوسائٹی ہے ۔
رواں سال کے لئے سنستھان کے کام سے متعلق جاری اورمجوزہ منصوبے کاجائزہ لیتے ہوئے ، جناب پردھان نے ملک میں اوربیرون ملک لوگوں کوہندی زبان پڑھانے کے مختلف پہلوؤں میں مصروف ، سبھی مرکزی تعلیمی اداروں اور دیگر تنظیموں کے کام کاج کو مستحکم بنانے اورباہم تال میل پیداکرنے کی ضرورت پرزوردیا۔ انھوں نے کہاکہ سبھی بھارتی زبانوں کا فروغ حکومت کی اولین ترجیحات میں شامل ہے ، اور نئی تعلیمی پالیسی -2020کی سفارشات میں بھی اس بات کاذکرکیاگیاہے ۔وزیرموصوف نے مزید کہاکہ ہندی زبان کا علم مختلف النوع مادری زبانیں بولنے والے لوگوں کوآپس میں ملانے کا ایک اہم عنصرہے ۔انھوں نے کیندریہ ہندی سنستھان پرزوردیا کہ وہ آن لائن ذرائع کے توسط سے ،ہندی کے اساتذہ خاص طورپر غیرہندی زبانیں بولنے والی ریاستوں کے ہندی کے اساتذہ کی تربیت کے لئے اپنے کورسیز میں توسیع کریں ،تاکہ ہندی زبان کی رسائی میں کئی گنااضافہ کیاجاسکے ۔ انھوں نے اس بات پربھی زوردیا کہ کورسیز پیش کئے جارہے ہیں ، وہ ابھرتی ہوئی ضروریات اورتقاضوں کے باہم موافق ہوں ۔
کیندریہ ہندی سنستھان ، تعلیم کی وزارت کے تحت ایک خود مختارادارہ ہے ۔ جسے مختلف سطحوں پر ہندی کی درس تدریس کے معیارکو بہتربنانے ، ہندی اساتذہ کی تربیت اور ہندی زبان ، ادب اورہندی سے متعلق مختلف بھارتی زبانوں کے لسانی موازنے سے متعلق جدید مطالعہ کی ذمہ داری سونپی گئی ہے ۔
وزارت دفاع
نئی دلی میں ہندوستان- منگولیا جوائنٹ ورکنگ گروپ کی گیارہویں میٹنگ
ہندوستان- منگولیا جوائنٹ ورکنگ گروپ کی گیارہویں میٹنگ آج 10؍فروری 2023 کو نئی دلی میں ہوئی۔ دونوں فریقوں نے مختلف دو طرفہ دفاعی تعاون اقدامات کی پیش رفت کا جائزہ لیا اور تعاون کے موجودہ شعبوں کو مزید بڑھانے کے راستے تلاش کرنے پر بات کی اور اس جانب جو اقدامات کئے جا سکتے ہیں، ان پر غور کیا۔ میٹنگ کے دوران دونوں فریقوں نے دونوں ملکوں کے درمیان کووڈ عالمی وبا کی بندشوں کے وجود دفاعی تعاون جاری رہنے پر اطمینان کا اظہارکیا۔
ہندوستانی وزارتِ دفاع میں جوائنٹ سکریٹری ڈاکٹر اجے کمار اور منگولیا کی وزارت دفاع میں اسٹیٹ سکریٹری بریگیڈیئر جنرل گنکھویاگ دیواگ ڈورج کی مشترکہ صدارت میں جوائنٹ ورکنگ گروپ ن ے کووڈ کے بعد پہلی مرتبہ ذاتی طور پر میٹنگ کی ہے۔ دونوں ملکوں نے دونوں کے درمیان بڑھتے تعلقات پر خوشی کا اظہار کیا۔
یاد رہے کہ ہندوستان نے 1955 میں منگولیا کے ساتھ سفارتی تعلقات قائم کئے تھے۔ 1971 میں ہندوستانی ریزیڈنٹ مشن الان باتر میں قائم کیا گیا تھا۔ 2015 میں یہ تعلقات کلیدی نوعیت کی ساجھیداری میں بدلے، جب وزیراعظم جناب نریندر مودی نے منگولیا کا دورہ کیا اور اسے ایکٹ ایسٹ پالیسی کا لازمی حصہ قرار دیا۔
اسٹیل کی وزارت
اسٹیل کی برآمد
اسٹیل اور دیہی ترقیات کے مرکزی وزیر مملکت جناب فگن سنگھ کلستے نے آج راجیہ سبھا میں ایک سوال کے تحریری جواب میں اطلاع فراہم کی کہ اسٹیل ایک بے ضابطہ شعبہ ہے، اور اس سلسلے میں حکومت کا کردار سہولت کار کا ہے۔ اسٹیل کی برآمد کا انحصار مختلف عوامل مثلاً عالمی منڈی کے حالات، طلب اور رسد، خام مال کی لاگت جیسے لوہا، کوکنگ کول وغیرہ جو مارکیٹ سے منسلک ہیں، پر ہوتا ہے۔ مزید مسابقتی گھریلو اسٹیل سازی اور اس کی برآمدات کے لیے زیادہ سازگار پالیسی ماحول کی سہولت کاری کے لیے حکومت نے بہت سے اقدامات کیے ہیں، جن میں درج ذیل امور شامل ہیں:-
- مئی-نومبر 22 کے درمیان لوہے، چھرے، کوکنگ کول، لوہے اور اسٹیل کی مصنوعات پر درآمدی اور برآمدی ڈیوٹی کے ذریعے پالیسی اقدامات۔
- خام لوہے کی پیداوار/ دستیابی کو بڑھانے کے لیے کانکنی اور معدنیات سے متعلق پالیسی میں اصلاحات۔
- مرکزی بجٹ 22-2021 کے مطابق غیر خام لوہے، خام لوہے اور زنگ سے مبرا اسٹیل کے سیمی، فلیٹ اور طویل پروڈکٹس پر بنیادی کسٹم ڈیوٹی کو یکساں طور پر 7.5 فیصد تک کم کرنا۔
- 31 مارچ 2024 تک سی آر جی او خام مال اور اسٹیل کے اسکریپ پر بنیادی کسٹم ڈیوٹی  کی چھوٹ۔
- مقامی طور پر تیار کردہ اسکریپ کی دستیابی کو بڑھانے کے لیے اسٹیل اسکریپ کی ری سائیکلنگ پالیسی کا نوٹیفکیشن
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 46
صحت اور خاندانی بہبود کی وزارت
دودھ میں اینٹی بائیٹک عناصر
صحت اور خاندانی بہبود کی مرکزی وزیر مملکت ڈاکٹر بھارتی پروین پوار نے آج لوک سبھا میں ایک تحریری جواب میں بتایا کہ بھارت کی خوراک کے تحفظ اور معیارات سے متعلق اتھارٹی  نے بتایا ہے کہ اس نے خوراک کے تحفظ اور معیارات ضابطوں ، 2011 کے تحت دودھ کے معیارات کی وضاحت کی ہے اور دیگر کھانے پینے کی مصنوعات خوراک کے تحفظ اور معیارات  کے ضوابط، 2011 کے ذیلی ضابطے 2.3.2 اور اس میں کی گئی ترامیم بیان کی ہیں۔
دودھ کو ڈبہ بند کرنےاوراس کی فروخت میں شامل تمام فوڈ بزنس آپریٹروں کو مخصوص ضوابط پر عمل کرنے کی ضرورت ہے۔ فوڈ سیفٹی اینڈ اسٹینڈرڈز ایکٹ، 2006 کا نفاذ اوراس پر عمل کیا جانا بنیادی طور پر ریاستی/ مرکز کے زیر انتظام حکومتوں کے پاس ہے۔ ریاستوں/ مرکز کے زیر انتظام علاقوں کے خوراک کے تحفظ سے متعلق کمشنر اپنے خوراک کے تحفظ سے متعلق اہلکاروں کے ذریعہ نگرانی، نمونے لینے، معائنہ کرنےاور نفاذ کی مہم چلاتے ہیں تاکہ دودھ اور دودھ کی مصنوعات کے معیار اور سیفٹی کو مخصوص معیارات کے مطابق بنائے جانے کو یقینی بنایا جاسکے۔
ایف ایس ایس اے آئی نے ملک بھر میں 240 نیشنل ایکریڈیٹیشن بورڈ فار ٹیسٹنگ اینڈ کیلیبریشن لیبارٹریز  سے تسلیم شدہ فوڈ ٹیسٹنگ لیبارٹریوں کومنظوری دی ہےاورنوٹیفائی کیا ہے ۔ اس کے علاوہ، دودھ اور دودھ کی مصنوعات میں ملاوٹ کرنے والوں کی موقع پر جانچ کے لیے، ریاستوں/ مرکز کے زیر انتظام علاقوں کو تیزی کے ساتھ دودھ کا تجزیہ کرنے والوں سے لیس 173 موبائل فوڈ ٹیسٹنگ لیبارٹریوں کو منظوری دی گئی ہےاور انہیں فراہم کرایا گیا ہے۔
بھارتی حکومت کےمویشی پروری اور ڈیری کے محکمے  نے بتایا ہے کہ اس نے تمام ریاستوں اور مرکز کے زیر انتظام علاقوں کو بیمار خوراک پیدا کرنے والے جانوروں کے علاج کے لیے اینٹی بائیوٹک کے منصفانہ استعمال سے متعلق ایک ایڈوائزری جاری کی ہےاور یہ بھی مشورہ دیا گیا کہ اینٹی بائیٹک کے استعمال کی حوصلہ شکنی کی جائے، اگر ضروری نہ ہو اورآزاد نموں کو فروغ دینے والے متبادل اینٹی بائیٹک کی تیاری اور استعمال کی حوصلہ افزائی کی جائے۔
2018 میں نیشنل دودھ سیفٹی اینڈ کوالٹی جائزہ،ایف ایس ایس اے آئی کے ذریعہ منعقد کیا گیا تھا۔ سروے کی تفصیلات درج ذیل ایف ایس ایس اے آئی کی ویب سائٹ پر دستیاب ہیں https://www.fssai.gov.in/upload/press_release/2019/10/5da973ffaefcfPress_Release_Milk_Survey_Report_18_10_2019.pdf